**Yleislääketieteen erikoislääkärikouluttajan valmennus 2020-2021**

**Valmennuksen (60h) tavoitteena on, että sen jälkeen osallistuja:**

* hahmottaa erikoislääkärikoulutuksen rakenteen ja erikoislääkärikouluttajan roolin siinä
* ymmärtää aikuisen roolin oppijana
* ymmärtää yksilö- ja ryhmäohjauksen erityispiirteitä
* osaa käyttää arvioinnin työkaluja sekä antaa ja vastaanottaa palautetta
* suunnittelee ja toteuttaa koulutustilanteet tarkoituksenmukaisesti ja erilaiset oppijat huomioiden
* osaa reflektoida omaa polkuaan kouluttajana sekä tunnistaa vahvuuksiaan ja kehittymistarpeitaan kouluttajana

**Kouluttajat**

Lehtori, KT Annukka Jauhiainen, TY/kasvatustiede

Koulutusylilääkäri Veera Veromaa, VSSHP Perusterveydenhuollon yksikkö/ TY

Koulutusylilääkäri Tanja Eriksson, VSSHP Perusterveydenhuollon yksikkö/ Vaasan tk

Koulutusylilääkäri Tellervo Seppälä, VSSHP Perusterveydenhuollon yksikkö/ Porin Perusturva

**Osanottajat**

Terveyskeskuksissa erikoislääkärikouluttajina toimivat lääkärit TYKS ervan alueelta. Max 20 osanottajaa. Saadakseen erikoislääkärikouluttajaoikeudet osallistujan on osallistuttava kaikkiin kolmeen koulutusosioon.

**Aika ja paikka**

1. osa 9-10.9.2020 Turku

**Järjestäjä**

VSSHP Perusterveydenhuollon yksikkö

**Hinta**

**Koulutus on alueen koulutusterveyskeskuksille maksuton koulutuksen, majoituksen ja ruokailujen osalta. Työnantajalta toivotaan koulutusvapaan myöntämistä ja matkakustannusten korvauksia. Muille osallistujille koulutus on maksullinen 600 euroa/ osa eli yhteensä 1800 e. Laskutamme koulutuksen jälkikäteen.**

**Koulutusrunko:**

**Kevään 2020 osa I, 9-10.9.2020, aiheina**

* Erikoislääkärikoulutuksen uudistus ja sen vaatimukset ohjaukseen
* Aikuisen oppiminen: aikuisten ohjaaminen, oppimistyylit, erilaiset oppijat
* Kouluttajan roolit ja osaamisalueet
* Ohjaustilanteiden suunnittelu, ohjauksen vuosikello

**Syksyn 2020 osa II, xx-xx.2.2021, aiheina**

* **Arviointi ja palaute**
* **Yksilö- ja ryhmäohjaus**
* **Ohjaustyökalut**

**Kevään 2021 osa III, 2021, aiheina**

* Haastavat ohjaustilanteet, vuorovaikutus
* Kouluttajana kehittyminen

**Menetelmät**

* Oheiskirjallisuus:”Ohjauksessa osaamista, oivallusta ja onnistumisen iloa. Opas yleislääketieteen erikoistumiseen”(Vainiomäki et al. 2013, Duodecim) ja ”Kouluttajana kehittyminen” (Kupias P, 2007, Gaudeamus, 3.painos)
* Interaktiiviset, yleislääkärin työhön pohjautuvat tietoiskutyyppiset seminaarit
* Ennakko- ja välitehtävät
* Oman toiminnan arviointi
* Videoidut vastaanoton havainnoinnit

**Lisätietoja**  veera.veromaa@utu.fi

**Ohjelma (tarkempi ohjelma lähetetään ilmoittautuneille, pidätämme oikeuden muutoksiin)**

**Ke 9.9.**

**11:00 – 11:45 Lounas**

**12:00 – 12:30 Tullaan tutuiksi**

**12:30 – 14:30** Aikuisen oppiminen

**14:30 – 15:00 Kahvi**

**15:00 – 18:00** Erikoislääkärikoulutuksen uudistus ja sen vaatimukset ohjaukseen (ulkovaatteet)

 Kouluttajan roolit ja osaamisalueet

**20:00 - Illallinen ja ryhmäytymistä**

**To 10.9.**

**08.30 - 09.00 Aamiainen**

**09.00 – 11:30** Ohjaustilanteiden suunnittelu, ohjauksen vuosikello (ryhmätöitä)

**11:30 – 12:30 Lounas**

**12:30 – 14:00 Suunnitelmien läpikäynti, välitehtävä ja päätös**

**Ennakkotehtävät:**

1. **Kerro lyhyesti ketä ohjaat (perusopiskelijat, 9 kk terveyskeskusjakso tai YEK-vaiheessa oleva, yle erikoistuvat, muu)? Kuvaa omia tähänastisia ohjaajakokemuksiasi tai omia kokemuksiasi ohjattavana olemisesta? Odotuksesi valmennuksesta? Lähetä tehtävä 2.9.20 mennessä** johanna.segerroos@porinperusturva.fi
2. **Suunnittele joko yksilö- tai ryhmäohjauskerta (otsikko,** tavoite, sisältö, toteutus-/työskentelytapa, mahdollinen ennakkotehtävä, arviointikeinot, palautekysymykset). Mallia voit katsoa ohjauksen [verkkosivuilta](https://www.utu.fi/fi/yliopisto/laaketieteellinen-tiedekunta/kliininen-laitos/yleislaaketiede/kouluttajaoikeudet) materiaalipankista. Ota suunnitelmasi mukaan kurssille. Tarkoituksena on rakentaa struktuuria ohjaamiseen, saada palautetta omasta suunnitelmasta ja **työstää suunnitelmat toimiviksi ohjauskerroiksi kaikille hyödynnettäviksi.**

**Yleislääketieteen erikoislääkärikouluttajaoikeus**

* Erikoislääkärikouluttaja on erikoistuvan lääkärin nimetty, henkilökohtainen kouluttaja. Kouluttaja asettaa yhdessä erikoistujan kanssa koulutusjaksolle henkilökohtaiset tavoitteet ja seuraa niiden toteutumista. Kouluttaja vastaa lisäksi koulutusjakson aikaisesta osaamisen arvioinnista ja antaa erikoistujalle palautetta.
* Koulutussopimuksen mukaan tavoitteena on kouluttajan antaa erikoistujalle ohjausta vähintään neljä tuntia kuukaudessa, josta korkeintaan puolet voi olla ryhmäohjausta. Yksi erikoislääkärikouluttaja voi kerrallaan ohjata enintään kolmea erikoistujaa, lähiohjaaja korkeintaan neljää koulutusjakson suorittajaa kalenterikuukautta kohti.
* Erikoislääkärikouluttajaoikeuteen sisältyy myös lähiohjaajaoikeus.

* Erikoislääkärikouluttajaoikeus voidaan myöntää henkilölle, joka on yleislääketieteen erikoislääkäri ja joka on suorittanut Turun yliopiston yleislääketieteen oppialan ja Perusterveydenhuollon yksikön järjestämän yleislääketieteen erikoislääkärikouluttajan valmennuksen (3x2 pvää) tai muulla tavalla osoittanut pätevyytensä kouluttajana toimimiseen.

* Erikoislääkärikouluttajaoikeus on määräaikainen ja voimassa viisi vuotta kerrallaan.​ Oikeuden säilyttämiseksi kouluttajan tulee oikeuden myöntämisen jälkeisten viiden vuoden aikana
	+ toimia yhden tai useamman yleislääketieteen erityiskoulutusta tai erikoislääkärikoulutuksen yhdeksän kuukauden terveyskeskusjaksoa suorittavan lääkärin tai yleislääketieteeseen erikoistujan henkilökohtaisena kouluttajana.
	+ osallistua oman alueensa koulutusylilääkärin tai VSSHP Perusterveydenhuollon yksikön /TY:n yleislääketieteen oppialan järjestämiin kouluttajatapaamisiin säännöllisesti, kuitenkin vähintään 30 tuntia

 tai

* + muulla vastaavalla tavalla osoittaa ylläpitäneensä tai kehittäneensä ohjaajataitojaan.